Vroue in hof oor vasgebinde kleuter‘n Skermskoot uit die video Die saak is tot 1 Julie uitgestel. Labeeba Truter en Nomthandazo Majeke is vroeër op borgtog van R3 000 elk vrygelaat. Truter en Majeke het nie met mekaar gepraat of oogkontak gemaak in die beskuldigdebank nie. Die vroue is aangekla van aanranding en kindermishandeling nadat ŉ video van ŉ 21 maande oue kleuter opslae gemaak het op sosiale media. Die kleuter is by die Petite Bumper-dagsorgsentrum in ŉ badkamer vasgebind en haar mond is toegeplak, sodat Truter glo kon televisie kyk. Die Daily Sun het die video op sosiale media beskikbaar gestel. Klik hier om die video te sien. Majeke het glo die beeldmateriaal verfilm. Truter het aan die Daily Sun gesê sy is bewus van die voorval, maar het dit nie by die polisie aangemeld nie. Sy voer aan sy is nie verantwoordelik vir die oortreding nie en het nie geweet dit is kindermishandeling nie. -Sapa Lees ook: Vroue weer in hof wat kleuter in badkamer vasbind Borgtog vir vroue wat glo kleuter in badkamer vasbind Eienaar van dagsorgsentrum amptelik aangekla Dagsorgsentrum waar kleuter glo mishandel is, is toegemaak Polisie soek hulp ná video oor kindermishandeling Video: Baba vasgebind sodat versorger kan TV kyk